Unggeh

Unggeh () adolah binatang domestik nan bapaliharo dek manusia nan paguno dagiang, talua, dan/atau bulunyo. Umumnyo, buruang nan bakalompokan sabagai unggeh marupoan bagian dari ordo Galliformes (saroman ayam jo kalkun) jo Anseriformes (saroman bebek).

Kato unggeh umumnyo paguno juo untuak buruang padagiang saroman di ateh. Labiah lowehnyo, kato iko dapek paguno juo untuak dagiang buruang jinih lain saroman marpati. Unggeh punyo bantuak basayok, bakaki duo, baparuah jo babulu. Pado kahidupan sahari-hari unggeh marupoan buruang nan paguno manfaatnyo dek manusia, antah tu dagiang, talua, bulu, atau bajadian paliharoan untuak hiburan semato. Bagian paliang badagiang dari buruang iyolah otot tabang pado dado, sarato otot jalan pado segmen patamo jo kaduo pado kakinyo.

Namo binatang unggeh sabananyo hanyo balaku pado dunia pataranakan sajo, jiko dalam ilimu pangatahuan biologi jo tata panamoan spesies samo sakali indak ado ordo khusus nan manjadi panarjamahan dari unggeh.

Dek tu dapek kasimpulan unggeh ko sabatulnyo sacaro kailmuan biologi iyolah buruang, dek tu nan mambedoan panyabutan buruang kabanyakan dan unggeh hanyo pado manfaatnyo sajo. Unggeh iyolah buruang nan dapek paguno dek manusia.